《同盛二过永福寺》
明代·皇甫汸

偶然同素侣，来此访缁流。古寺鸣钟处，空山落木秋。

迹随青嶂灭，心共白云留。祗隔秦淮水，宁知是沃洲。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。